
ÍSLAND. 

E^ÓSTURLANDIÐ fríða, kæra 
fram við djúpið blátt, 
vafið fornum frægðardraumum, 
fagurt lágt og hátt. 
Sit þú heil um aldir allar 
itra jökuldrós, 
hnýti guð að höfði þínu 
himnesk frægðarljós! 



Hérna vorir frægu feður 

festu örugt bú, 

hér þeir vörðu hag og frelsi, 

helga feðratrú. 

Hérna söng með sigurhljóði 

sverð í hraustri mund 

meðan heitu hetjublóði 

hamra- vættist -grund. 



Og i söng og sögum frægum 
sverða og gigjuhljóð» 
sigurljóð um unnin afrek, 
óðul, bú og þjóð 
vafði í djúpa heild og hreina 
himneskt sagnamál, 
sem að lýsir allan aldur 
íslands göfgu sál. 

Tímar liðu — frelsið fagra 
féll i svefn og dá. 
ísland sat í sorgarblæjum 
svölum unnum hjá. 
Meðan böðuls höndin harða 
herti þrældómsbönd, 
dáðlaus þjóð i deyfðarblundi 
drúpti' á kaldri strönd. 

Timar liðu — úr rekkju reis 
hin raunamædda þjóð, 
sá hve lengi sogið var 
með svikum hennar blóð. 
Sá á landið sært og hrakið, 
svikið niðjum af, 
svift því frelsi, er okkar áum 
áður drottinn gaf. 



Til að vinna' ið forna frelsi, 

frægð og hetjudáð 

gjörð var hríð af hraustum niðjum, 

heimtað aftur láð. 

Smátt þeim ávannst en þó nokkuð, 

— orka studdi hönd. 

Þó eru enn á okkar höndum 

óleyst þrældómsbönd. 

Bræður ungu! Upp af svefni, 

okkar verjum láð! 

Nú til vorra kasta kemur, 

hvers sem hefur dáð. 

Treystum okkar eigin höndum, 

ást og dug og þrótt. 

Sýnum þor og þrek að stríða, 

þar til endar nótt. 

Þú sem okkur ólst á barmi, 

ástarkæra fold, 

og sem þegar leiðin lýkur 

lykur okkur mold; 

þér vér helgum hug og krafta, 

helga feðra-slóð, 

meðan heitt i okkar æðum 

íslenskt streymir blóð. 



Aftanroði fornrar frægðar 

QöU þín gyllir há. 

Morgunroðann himinhreina 

hylur þoka grá. 

Þó við hafsrönd sjáum sveima 

silfurlituð ský, 

sem að boða' að frægðin forna 

fæðist aftur ný. 

J. G, 



FRAM. 

1 1 N S og lítið tár, eins og lækur smár, 
sem læðist hulinn und klettarótum, 
sem að vex þó ótt og sem frikkar fljótt 
uns sem fljót' ann brýst út úr holum gjótum, 

Þannig byrjar smátt, það sem horfir hátt, 
allt sem hrindir fram til þess þarfa og bjarta 
uns sem bergmálsorð, sem að berst um storð 
það brýzt með kraft inn í sérhvert hjarta. 

Innst í mannsins sál er sem brenni bál, 
er sem blundi kraftar og vonir heitar 
sem að hrinda fram, til þess hámarks fram, 
sem að hjartað þráir og sálin leitar. 

Andans eilíf þrá, sem er helg og há 
er að höggva böndin af fótum manna, 
er að sigra allt lágt og að halda svo hátt, 
sem hœst má ná í því rétta og sanna. 

Gegnum villu og tál, gegnum blóð og bál, 
liggur brautin sú er til marksins stefnir; 
og sú sveit er fá, sem að sækir á 
þó mun sækjast hverjum er heit sín efnir. 

Hver sem hefur dug skal með hetjuhug, 
og með hreysti leggja á djúpið svarta, 
þó það byrji smátt, það sem horfir hátt, 

sem hrindir fram til ins þarfa ogbjarta. 



Því eitt máttarorð sem að yfir storð 
með afli sannleikans boðskap kennir, 
það er neisti smár, sem um öld og ár 
tendrar eilíft bál sem hið feyskna brennirl 

Hvað er bjart og hátt, og hvað hefur mátt, 
til að hrínda fram til ins þarfa og sanna ? 
Það er frelsisljós, sem er l^^ðsins hrós, 
og sem lifgar fræin í hjörtum manna. 

Ekkert fagurt Ijós, engin fögur rós, 
engin frjómögn, þau sem ið góða næra, 
lifna á þrældómsbraut, heldur þungi og þraut 
og þau þjóðarmein sem að heiminn særa. 

Því skal sýna mátt og á hermanns hátt 
reka harðstjórn braut sem að landið særír. 

þá mun lifna brátt, það sem horíir hátt, 
það sem heill og blessun í garðinn færir. 

Upp því íslandsþjóð, uppmeð orku'ogmóð 
unz þú af þér slitur ið siðsta bandið. 
Þú skalt halda fram, til þess hámarks fram, 
sem að hjartað þráir: að frelsa landið I 

J.G. 



FÁLKiINN. 



IIX ÍSLAND! 

EIT eg þér er uhnað enn — af fáum; 

óskastundir þinar skrifuð saga. 
A þínum móðurbrjóstum börn vér láum, 
brátt ertu vistuð þerna um ár og daga — 
Qallkonan þerna, öll sin ár og dagal 
Menið fegurst á möttli Ránar bláuml 

Merkið er göfugt, fáiki á tindi háum: 
Fólks þíns vilji, virtur enn — af fáum. 

íslands fálki, fljúgðu á tindinn hæsta, 
festu sjón á tignarmarkið glæsta, 
markið kærsta, efsta — ei hið næsta: 
Álfrjáls þjóð og land í reginsjónuml 

Þótt þér stundum yrði kalt á klónum, 
karlægur muntu ei eflir liðið strið — 
mundu, að sumrið sefur undir snjónum» 
að seinna brosir við þér gullin tíð, 
guUnar tíðir frelsis; en svo Qærri, 
Qærri f öld sem huga vorum nærri! 

íslands fálki, á tindi timamóta; 
tólfin á borðil Skal án allra bóta 
hugsjón þín glæsta föl, þitt Qöregg brotið? - 

Fáöu nú traustra vængja þinna notið, 
fljúgðu yfir hveijum bæ um byggðir allar, 
að bændur megi gruna, að skyldan kallar. 
— Of margur veikur geisli guðað hefur 
á gluggan þeirra luktan, fólkið sefurl 
Hér er verk að vinna, sæmdarstarf: 
Að vekja — það er það sem þarfl 

ísland, trúðu enn á hjarta Ránar, 

ylsins straum um hvert þitt nes og vik, 

fossins afl og óðul sögurík, 

æsku þeirrar trú, er stefnir hátt. 

Gleymdu dagsins þunga, mun þinn mátt — 

múndu vorið, fyr en fönnin hlánarl 

S.S. 



MORGIINKVEDJA. 

'AKNAR dagur með vorgyöju í fángí, 
víðfaðma ægir hjá dreymandi strönd. 
Velta sjer öldur i vaggandi þángi, 
vogurinn logar við sjónarrönd. 

Iðar fleytan, við festar bundin, 

friðlaus, er hvelfist voðin Jþönd — 

lyftist brjóst, en Qötur um fót minn er undinn; 

svo fljúgðu þá, hugur, á norðursundin. 

Sje jeg Röðulinn skinandi i skarði 
skeiða heim slóðann. Við fallið kot 
gelta rakkar á gaddfreðnu barði ; 
gægist út bóndi við dyraskot, 

þurkar stýrurnar, skefur svo skóinn, 
skundar i bæinn með augun vot — 
leggst í dvalann, dýpri en sjóinn, 
i dýngjuna, þýngri og fastari, en snjóinn. 

— Svefnþúnga móðír, hvort merkirðu daginn» 
þótt mjallardýngjan sje þúng og hlý? 
Heyrirðu söng minn og sólhlýjan blæinn 
úr suðrínu, kveðja þig enn á ný? 

Ljóstum steininn, þá streymir fram lindin — 
stormurínn greiði hin þúngu ský. 
Upp með fánann 1 Fögur er myndin, 
þá ))fálkinn« er sestur á efsta tindinn. 

S,S. 



n. 



JÓNAS GUÐLAUGSSON: Á KLOFNINGNUM 
Á STAPA 



SIGURÐUR SIGURÐSSON : HRAUNTEIGUR 
GLJÚFRAFOSS 



Á KLOrNINGmiM. 

REINT og tært er himinloftið, 
hjúfrar blærinn vanga þýður, 
en um fagurbláar brautir 
blessuð morgunsólin liður. 
Kyssir hafið, hlær við jörðu, 
hnýtir krans af geislarósum 
kríngum jökulkoUinn bjarta, 
kvikar alt í vorsins Ijósum. 

Fyllir vitin unaðsilmur 
o'núr skógi-vöxnum geirum. 
Þrastakliður, svanasöngur 
saman blandast hlýtt í eyrum. 
Alt með gleði lífið lítur, 
lofar sól og bjartan daginn, 
er sem gráti gleðitárum, 
grænir skógar, vötn og haginn. 

Himins andi hreinn og þýður 
hamradísum kossa gefur, 
og með sólareld í barmi 

alt i sinum faðmi vefur. 
Syngur blær við bláar Qólur, 
bliða, þýða ástahljóma, 
leika sér i laut og brekku 
lindardis og álfur blóma. 

Eins og hjartans huliðs-draumur 
hreinn og djúpur blikar lögur, 
en við hafsrönd liyllir undir 
háu QöIIin blá og fögur. 
Blasa sé eg bláa móti 
beint í norðri Skorarkletta, 
BarðastrandarfjöUin fögur 
Qallarma mót himni rétta. 

En i suðri sé eg risa 
sævar út við skautið bláa, 
fram á ystu storðarströndu 
Snœfellsjökul tignarháa. 
Helgiró og himinfriður 
hjúpa mjallahvitann skalla, 
vetrardýrð og sumarsæla 
saman blitt í eining falla. 

Fjallahringur hár og fagur, 
hvar sem lit eg, blasir móti, 
eins og þursar steini steyptir 
standi upp úr sævarróti. 

Djúp er kyrð og yfir öllu 
á hinn blíði friður ríki, 
er sem hræddur haldi anda 
hópur þursa í Qallaliki. 

^Fyrir neðan bygðin breiða, 
björtum sveipuð Ránar armi, 
hvílir út við unnir bláar, 
eins og barn hjá móðurbarmi. 
Blasa skógar blitt við augum, 
• bæjaQöld og tún bg engi, 
silungsár í björtum bugðum 
binda um grundir silfurstrengi. 

Aldrei fegri eg hef skoðað 
undursjón á fold og legi. 
Ekkert meira hefur hrifið 
hjarta mitt á nokkrum degi. 
Fegurð þín íninn huga hrífur 
hjartans fóstra tignarríka. 
Þökkum hrærðir að vér eigum, 
íslendingar, móður slíka. 

J. G. 



Á STAPA. 

(JÓMAR sól um sæinn bláa 
silfrar jökulennið hátt. 
Raula öldur upp við ströndu — 
óma fuglasöngvar dátt. 
AUstaðar sem augað lítur, 
efra og neðra um fold og sæ 
rikir íslenzk sumarsæla, 
signir hamra vötn og bæ« 

SnœfeUsjökuU hár og hvelfdur 
horfir móti sólarbrá ; 
og með geislaguU á armi 
gnæfir yfir köldum sjá. 
Tigni íslands einkasonur 
aldrei neitt eg fegra leit, 
en að sjá á sumardegi 
silfurkoll þinn yfir sveit I 

Stapafellið fagurbláa 
faðmar tæra himin-lind ; 
og í sjónum ánægt horfir 
o'ná sína fögru mynd. 
Drangar út við sæinn svala 
sitja eins og skessur tvær 
og við kaldar öldur tala 
enginn það sem skilið fær. 

Hérna leiztu Ijósið, þýði 
Ijóðasvanur ísalands* 
héma lékstu um ítra æsku 
undir hliðum kletta-ranns, 
hérna fyrsta létta Ijóðið 
lifnaði í þinni sál, 
hérna fyrst í næði namstu 
náttúrunnar guðamál. 

Þegar aftansólin sæla 
sveif í unnarskautið blátt, 
og hinn Ijósi, Ijúfi roði 
lék um jökulennið hátt, 
er mér sem eg sjái standa 
sveininn unga á hárri strönd 
og með þrá 1 augum dreyma 
inn 1 hugans töfralönd. 



*) Stgr« Thorsteinston er fteddur og uppalinn á Stapa« 

Einn eg stend hér, horfi, horfí, 
hvílík dýrð um land og ver ! 
»Það hið blíða blandið stríðu« 
blasir fyrir augum mér 
tign og yndi, afl og fegurð 
is og kuldi og sólarbál 
laðast saman, og í öidum 
iðar gegnum mina sál. 

J. G. 



HRAUNTEmUK 

^ ÓTTIN er hljóð sem í helgum reit. 
Jx Heklu, sem gereyddi sveit við sveit, 
krýpur alt land 1 lotning; 
þú ert svipköld um ennið, í auga heit — 
ég elska þig fjalladrotning I 

BláQöllin standa i breiðfylking 
sem bergrísavörður um Rángárþing. 
Ljóða lækir við bakka. — 
Þyrlast niður af Þríhyrning 
þokan um græna slakka. 

Rangá leikur við lausan taum 

frá lindunum efst, í stríðum flaum 

svo hriðskelfur hamraborgin ; 

svo líður hún fram sem í djúpum draum, 

dul og þúng — — eins og sorgin. 



/\ 

Hér i brekkunum, bakkann víð, 
bjarkirnar dreymir við elfarnið 
lángt út i Ijósvakans strauma. 
En skóggyðjan opnar in helgu hlið 
1 himinn jarðneskra drauma 

Já, fegurri aldrei sá eg sýn 

millum sanda og auðna, en lauftré þín, 

Hraunteigur — hæli þess snauða. 

Þú ert samur að morgni hvort sólin skín, 

-eða syrtir af harmi og dauðal 

í svartaviðinum syngur þá 
um sól og vorið, sem lífið á; 

kannske ómar þá annað 

en eitt er víst, að eg hef þér hjá 
það hæli, sem engínn fær bannað. 

S. S. 



GUtJFRAFOSS. 

[ÍTILL fyrst — en flúðum altaf hærri — 
fall þitt enginn heyrði í gljúfraþrong; 
nú er boginn lengri, strengur stærri, 
við stuðlabergið leikur þú 1 söng. 

Og kístur áttu gulls frá guðí, Braga, 
sem geyma margt i botni', er enginn sá 
og glóir fyrst er lyftir loki Saga 
og Ijósið seinni tíða skin þar á. 

En langspil þitt er Ijóðafátt á'stundum; 

þú leggst á gullið þitt í djúpum iyl 

Svo bendirðu' aftur bogann léttum mundum 
og bergsins haUir óma við þitt spil. 

Veit eg þú munir hljóðna svo um síðir 
söng-vana, er lokast gljúfrin yfir þér, 
að minning þina geymi land og lýðir — 
lækinn og nafnið þitt, 1 brjósti sér. 

S. S. 



ra. 



JÓNAS GUÐLAVGSSON: SVAVA I.— III. 



SIGURÐUR SIGURÐSSON; HREFNUHRÓÐUR 

/. Hrefna, 2. Sigurför. 3. KlökkoU 



SVAVA. 
t. .1. 

ÍJJeTTA enni og þessi augu, 
4 þessir lokkar háls og kinnar, 
þetta bros og þessar varir, 
— þú ert drottning sálar minnar! 

Þú ert eins og uppheimsdísir, 
eins og fagurt blóm á vori. 
Litlir ástaálfar spretta 
undan hverju þinu spori. 

Siðan leit eg sv-annan blíða, 
svannan frfða, þýða, bjarta 
finst mér eins og eldur brenni 
óslökkvandi i mínu hjarta. 

II. 
Eg hefi farið svo langar leiðir 
til að leita að hreinni ást, 
til að finna hjörtu með fegurð og trygð,. 
eg fann þau — en sérhvert brást. 

Eg hef leítað að vin, sem mér værí 
vinur í sorg og þraut 
Eg fann þá marga — en fengi eg hvast, 
þá fóru þeir allir á braut. 

Eg hef leitað að svölun og lækning 
til að lækna in duldu sár, 
en eg fann aðeins eitur og ólyigan: 
örvænting, hatur og tál. 

Eg hef leitað að sál með samhljóm 
við sorgblíðan hjartans óm, 
sem veitti mér gleði og fróun og frið 
— en eg fann aðeins myrkur og tóm. 

En nú hef eg fundið þig, fríða, 
fagra og indæla mær, 
og litið 1 augun þin ástardjúp, 
svo undurblá og skær. 

Þar fann eg hið frjálsa, unga, 
sem friðaði mína sál, 
og vakti aftur mitt traust og trú 
og tendraði hjartans bál. 

í augnanna dýrðlega djúpi 
dreymandi eg baða mig. 
Og frelsist eg aftur frá angri ogkvöl, 
þá er það fyrir þig. 

III. 
Þú Ijómar líkt og sólin, 
og logar hjarta mót. 
Og aldrei áður leit eg 
svo yndislega snót. 

Hárið liðast í lokkum 
um litla ennið þitt hvítt, 
og augun þín ástardjúpu 
á mig líta svo blitt. 

Og brosir þú bara lítið 
þá brenn eg af heitri þrá: 
sem fangi um alla æíi 
þér einni að dvelja hjá. 
J. G. 



HREFNIJHRÓÐUR. 

1. HREFNA. 
i I T ég enn við fossins fætur, 
fossins mins, sem hlær og grætur 
eftir því sem lífið lætur — 
leikur þú svo margt á sama strenginn : 
hjalar þýtt um hljóðar nætur, 
hrynur strítt við klettarætur. 
Syngur hverju böli bætur, 
boga leikur þú sem annar enginn. 

Kveður foss við hamra, Hrefna, 
um hinsta kossinn okkar stefna. 
Þá var létt Bð lofa — og efna, 
lángtum sælla, en nokkur reyna mundi. 
Enn er Ijúft sem nýtt, að nefna 
nafnið, sem ég gaf þér : Hrefnal — 
Enn þá geymi' eg orðið gefna, 
aldrei gleymi' eg þessum sæla fundi. 

Þú, sem áttir hjartað hreina, 
Hrefna, láttu mig nú reyna. 



_j 

að þú sért sú eina, eina — 

sem ekki gefur fyrir brauðið steina. 

Ein þú veist hvað innst ég meina, 

því engu kann ég þig að leyna — 

þarf ég oftar þér að greina, 

að þú berð vonir mínar allar, eina? 

Þú, sem áttir augun bláu, 

undramáttinn hinna fáu, 

opin fyrir öllu háu, 

eiiíf stjörnublik á himni mínum — 

kenn mér hátt að hyggja 1 smáu, 

hata fátt af öllu lágu, 

Ljúfust stjarna á lofti bláu, 

láttu hjarnið tindra í geislum þínum I 

Stjarnan allra stjarna minna, 
stóra barnið, lát mig finna 
sama 1 orðum augna þinna 
eins og forðum, vorið glaða og bjarta 
sömu rósir sé ég kinna, 
sömu Ijósin augna þinna; 
dags og nætur drauma minna 
dýrsta kona — þú átt alt mitt hjarta. 

S. 5. 



2. SIGURFÖR. 

Renna gandar létt sem loftsins andar. 
Lindir standa þétt til hvorrar handar — 
vel er fylkt og förin glæst til strandar. 

Svalt er á kveldi, 

sveipa feldinn 
svanni, vel að fótum þínum; 
byrgðu svo að barmi mínum, 
blessaðan kollinn, þar við eldinn. 

Söngvar hljóma, göngin enduróma — 
allar róma tungur vorsins blóma, 
loftið fyllist sólarsöng og Ijóma. 

Kæra, máttu 

kenna sláttinn, 
kraft og stríð 1 hjarta mínu? — 
Berast mér frá brjósti þínu 
brimhljóð, gegnum andardráttinn. 

Lífsins hreimar hér að fángi streyma. 

Hugann dreymir út um víða geima 

og er ei ))heimi þessum(( gott að gleyma? 

Brennur á vánga 

loftkvik lángan, 
liðnar stundir felur að baki — 
framtið öU í andartaki 
einu, er tæmd sem drukkin ánganl 



-^ 

— Dýrðarstundin líður; þeyrinn þýður 
þýtur í víðilaufi, hreinn og bliður. 
Órór bíður Ægir, stór og víður. 

Fyrir handan 

haíið, sanda 
hyllir upp 1 sólarlöndin. 
Brimsins trafi bi-yddast ströndin, 
brýtur haf við sker og granda. 

S. S. 



3. KLÖKKVI 
Kvöldsett er löngu. Himins húmtjöld síga 

hægt fyrir sviðið. Öldur þagna, hníga 

Skuggarnir vei^ast um brekkur bylgjudala, 
blikstjörnur tindra á hvelfing Unnarsala. 

Andvarinn líður, eins og torrek tóna 
titrandi þýður gegnum næturróna — 
skilur hann, blærinn, sköpin okkar þúngu ? 
skynjar hann braghreim sinnar eigin túngu? 

Veistu það, hvað þú barst á bylgjum þinum, 
blær, er þú leiðst á haf frá vörum mínum ? 
Þekkirðu Hrefnu? Þá áttu að heilsa henni 
fráhonum,semmænir — ogsegjaaðaugunbrenni. 

Laufhjortun skjálfa, lindir greinum vagga, 
Ijóðþrasta næturklökkvi svæfa, þagga — 
En sál mín er þreytt af þrá og hugarkvíða ; 
þúngt er það, Hrefna, að elska, vaka og biða. 

5. 5. 



IT. 



im, ÍMISLEGS EFlílS 



JÓNAS GUÐLAUGSSON: LJÓSLEITIN 

HINN PUNGLYNDI 

DRAUMUR 

HAUSTNÓTT 



SIGURÐUR SIGURÐSSON: JEG ELSKA PlG BÁRA 
ÖTILEGUMAÐURINN 
KVÖLDSÖNGUR 
NÓTTIN LÁNGA 



LJÓSLEITIN. 



rökkurkyrð er húmskuggar himinhvelið 

tjalda 

og hljótt er alt sem dauðinn og grafarróin köld, 
og hljóðar verur stara í hjúpi dökkra falda 
í hugans insta djúp — þar ríkir eilífl kvöld, 
þá myrkur minnar sálar við myrkurverur 

hjalar 
og mætir sömu augum í dularfuUri ró, 
því auga sem er dauðinn, því auga sem að talar 
um ekki neitt, en talar svo djúpt og napurt þó. 

Mitt auga leitar festu i andans dimma heimi, 
og eftir Ijósi skimar, sem hvergi er þó að sjá, 
og þræðir opnar leiðir f Hfsins rökkurgeimi, 
sem liggja til þess bjarta er vonin djarfa sá. 
En allar leiðir þrjóta, — þó neðst frá djúpa 

dalnum 
og dældum allra lægstu að Qallsins hæsta tind 
mitt myrkurauga leiti í myrka dauðasalnum, 
það mætir sömu augum, — er stara á mig blind. 

Og sál mín er sem fuglinn er fjarra landa leitar, 
og lítur aðeins myrkur og endalausan sjó, 
unz þreyttur vængur flpast og flugi alveg neitar, 
hann fellur þá í hafið — í djúpsins kymi ró. 
Og meðan hægt 'ann líður til hafsins huldu 

kynna 
hann heyrir gegnum dauðann það napra 

strengjaspil: 
y>Páf}eitaöir þess, auli, sem aldrei var að finna, 
og aldrei getur fundist, og veröur aldrei tilki 

J. G. 



fflM PIINGLYNDI. 

ÍJ)eGAR allir sofa og alt^er hljótt, 
4 í alvörukyrð hinnar þögulu nætur 
þá veit eg einn, sem að vakir einn, 
sem vakir og stynur og grætur. 

Kinnin er föl — og það falla tár 
af fölskvuðum augnasteinum, 
því innifyrir er sorgin sár 
og soUið hjartað af meinum. 

Hann á engan vin, engan einasta vin, 
og aleinn hann starir í bláinn, 
og auganu mætir ógn og hel, 
því hver einasta von er dáin. 

Og vonirnar safnast um sætið hans 
og setjast þar líkar draugum. 
Með kuldabrosi þær kvelja hann 
og köldum starandi augum. 

Hann þekkir þær allar, hann unní þeím heitt, 
— og angur að bijóstinu þrýstir; 
þær horfa á 'ann með hæðnis svip 
sem hjartað kvelur og nistir. 

Og uppi svo marga andvökunótt 
hann aleinn í myrkrinu situr. 
Hjartað er frosiö en funheit tár 
falla um vangana bitur. 

J. G. 



BRAUMUR. 

G ráfaði i höllu hárri 
y^ hljóðlega til og frá. 
Hvislandi Huldarómar 
hljómuðu til mín þá. 

Efra í bláma brostu 
blikandi dýrðarhöf, 
en undir djöflanna dýki 
dimt eins og lokuð gröf. 

Þögulir söngvasvanir 
sátu gólíinu á. 
Logaði eldur úr auga : 
eilíf og voldug þrá. 

Fjötur um fætur var bundinn 
þeir fengu ei vængina bært. 
Daprir þeir störðu og störðu, 
störðu' út í Ijósið skært. 

Eg vildi þá lífga og leysa 
læðingnum dapra frá, 
svo sungið og flogið þeir fengju 
frjálsir um loftin 43lá. 

Svo lét eg þá út í Ijósið, 
og leysti þá böndunum frá. 
í svipljótar svartar krákur 
svanirnir breyttust þá. 

Þeir flögruðu frá mér og loftið 
fyltu með hrævaklið. 
En djöflarnir hlóu hlátur 
svo Helvíti stundi við. 

J. G. 



HAIISTNÓTT. 

I^LLT er hljótt á hauðri og á legi, 
J^ — hvíHst rótt og blítt að liðnum degi. 
Sveipar nóttin silfri vötn og teigi, 
sýnir dróttum opna himinvegi. 

Máninn líður létt í skýjagljáa, 

— loftið prýðir töfrabirtan háa — 

kyssir hliðar, hamrafellið bláa 

hlær við fríðu, — dylur allt hið smáa. 

Stjörnur bláum stara' af himingeimi, 
stoltar gljá svo langt frá manna heimi ; 
tjalda háar hallir geisla-eimi, 
hjúpa lá með guUi fegri seimi. 

Allt það smáa gleymist okkar augum. — 
Ekkert stjá af köldum mauradraugum. 
Það ið háa skín und brúnabaugum, 
baðast þrá i himins tignarlaugum. 

Frjáls er höndin hvað sem vill hún kjósa, 
kreppa' ei böndin leiðir himinósa. 
Flýgur öndin upp til geislarósa 
ofar þöndum bugðum norðurljósa. 

Hljóða nótt I — þú hjarta svalar mínu, 
herðir þrótt að stefna að marki sinu ; 
svæf mig hljótt á mjúkrí draumadýnu, 
drag mig rótt að friðarskauti þínu. 

Mig dreymir — — — — — — 



Logar mjöllin — frá Mánadis 

mjúkir lokkarnir falla. 

Leika sér álfar létt á ís, 

Ijúflega ómar gjalla. 

))í bergið — í bergiðl« þeir kalla. 

Huga minn grípur geigvæn þrá, 
gigjunnar ómar kalla: 
))Burtu sorgum og böli frá, 
burtu til álfahallal 
Friður er upp til fjalla. 

Álfarnir byggja huliðsheim 
hátt upp i sölum Qalla, 
syngur loftjð af sælum hreim. 

sól er um kima alla! 
Fagui-t er upp til fjalla. 

Neðra' í mollunni myrkurþjóð 
mæðist i hrið og salla, 
en hér er birta og hér er glóð 
og hörpunnar strengir gjalla. 
Fegurst er upp til Qallal« 

Ómarnir titra' um taug og sál, 
toga mig upp til fjalla, 
lyftist fótur — en leiftrar bál 
frá lömpunum álfa-halla. 
Hærra hljómarnir kalla. 

Nálgast hamranna háu þil, 
— hugsun missi eg alla — 
Bergið opnast, við undraspil 
álfarnir leika og kalla: 
Fegurst er upp til Qallal 

Situr þar inni sveipt í skrúð, 
sólbjört drottningin fjalla, 
horfir á leikinn hæg og prúð, 
hörpustrengirnir gjalla: 
Fögur er drottning fjallal 

Kóróna' úr gulli krýnir hár 
hvelft er ennið ið bjarta, 
augun djúp eins og ægir blár, 
iðandi hárið svarta 
hrífur og töfrar hjarta. 

Drottningin réttir mér hægri hönd, 
i hamarinn inn mig leiðir, 
hjartað titrar og heillast önd, 
hörpunnar ómur seiðir. 
Lokaðar allar leiðirl 

Álfarnir byggja huliðsheim, 
hátt upp í söium Qalla, 
syngur loftið af sælum hreim, 
sól er um kima alla. 
fagurt er upp til Qallal 

J. G. 



ECt ELSKA m BÁRA. 

[G elska þig bára með bijóstið hvelft 
hef borist með þér svo viða ; 
við iðustreymið eg oft hefl teflt 
og alls hef eg neytt, sem eg bar til að stríða. 
Hvert ólag með þér hefur þrek mitt eflt, 
með þér skyld' eg glaður um úthöf sem 

strendurnar liða I 

— Sú bylgja hófst h'kt sem Hflð mitt : 
þau lyftust af sömu hönd, 
drukku geislana, sungu sitt 
samspil um nætur við klettótta strönd; 
en brotni minn vængur sem þolgæði þitt, 
þá er hún frjáls, eins og sólguðsins söngvar 

mín önd. 

En þá ert þú dáin, þitt Ijúflingslag 
orðið Hkhringing sjálfri þér. 
Þá vaki' eg um nætur sem nýtan dag 
við nautnanna spil, sem þú kendir mér. 
Eg efni til söngva við sólarlag 
um þá sorgljúfu ást, sem í hjarta eg bar 

og eg ber. 

S. S. 

.. ÚTlLÉGlTJMAÐimiNN. 

is\ 

X L I N er sigin, bakið bogið 
af byrði þungri — tómum mal, 
Leggmerginn hefur sultur sogið 
og sauðaleit um Skuggadal. 

Þú gengur hljótt og hlustar við; 

en höndin kreppist fast um stafinn — 

þú heyrir vatna næturnið 

og náhljóð kynleg saman vafln. 

Eg sé þig elta, heim í hreisið 
við hraunið — máni að baki skín — 
þinn eiginn skugga, auðnuleysið, 
sem eitt hélt trygð við sporin þín. 

— Svo fangasnauð var næðingsnótt 
ei nokkur fyr, sem tókst að hjara. 

Þú hlustar aftur , alt er hljótt, 

nema elfan stynur milli skara. 

S, S. 



KYðLDSðNGUR. 

b I L himins klukkur hljóma 
m og hringja inn friðarjól; 
Ijósakrónurnar Ijóma 
sem leiftrandi sól við sól — 

Og fólksins raddir róma 
hins rika föðurs son, 
barnshjörtun enduróma 
alsæl, í trú og von. 

Eg kýs mér húmið hljóða 

heinia við gluggann minn; 

í geislum aringlóða 

gref eg þar skuggann minn. 

En Ijós og klukknakraftur — 
kallar hann aldrei meir? 
Leiftrar það aldrei aftur, 
sem einu sinni deyr? 

S. 5. 



NÓTTIN LANGA. 

>YNTI ský fyrir síðasta rofið, 
svo varð dimmt sem í hinnstu gröfinni — 

Hjálp I 

Þar féll hann fram af nöfinni, 
féll eins og hrafn fyrir skoti. 
Þrusk í urðinni, brak í broti. 
Úr blundi stygðust endur á floti. 

Flá ertu, Gjálp I Með fögrum söngum, 
und flesjum og töngum, 
heillarðu, lokkarðu hafsins son 
fyrir hamrabjörg I 

Liggur hann einn með lærið brotið; 
lagar blóðið úr tættum undum. 
Nóttin faðmar hann náköldum mundum. 
En vofur innan úr Viðeyjarsundum 
af veiðihug fá ei draums síns notið. 

Ath. Skipstjóri nokkur hrapaði um haustnótt fyrir bjðrg i 
Laugarnestöngum og lá þar, lærbrotinn, til morguas. 

Þær líða eflir öldununi, 

lyfla upp földununi. 

Léttúðgar, gleiðstígar, glottandi. — 

Hó! 

Æ, hrópaðu ei vinur á sel að sandi, 

eða svartnættið yfir þig ! Þú verður ær 

Vofurnar færast með feiknum nær — 

feigðina rekur að landi. 

• • • • * * 
♦ ♦ ♦ 

Lokast sjónir, opnast eyra ; 
inn í brims og næturhljóðið 
blandast stöðugt fleira og fleira, 
Mannsrödd? — konu? — kæra fljóðið 
komið þar á slíkri stundu? 
Glóðheit tár á gaddinn hrundu. 

Mæðist hugur, hvílast sár, 
hjartaslögum fækkar, þýngir; 
slitna draumar, drúpa brár. 
Dauðaklukkan hringirl 
En dátt láta vofur í Viðeyjarsundum^ 
vafra sem hrönn fyrir landi. — 

Sofðu á sandi, 

sofðu sem fastast í náköldum mundum 

sofðu vinurinn, sofðu rótt 

á sjóvotu, hálu þángi — 

þú átt eptir að þreyja nótt 

þessari lengri og dimmri — i dauðans fángil 

— Þýtur gola í gráum hárum; 
giápa vofur frammi á bárum. 
Hagikorn skella á helbleikum vánga, 
hörð, eins og möl á jakadránga. 

Sækja fleiri en vofur veiði: 
Vagga öldur fyrir landi, 
leggja fángið fast að sandi 
fuit af slægð og grandi. 

Líður á nótt; 

láta sér ótt 
Ijóshærðar öldur og brjóstin heQa. 
A klettunum hoppa þær, 
hnullúngum skoppa þær, 
hvislandi, lokkandi, 'laðandi 

Hvelfdu barmarnir, 

hvítu armarnir — I 
Hvergi er friður, alt á iði 
af afbrýðissemi í þeirra liði. 

— Þá brosir morgun að baki skýja, 
en bragðfljótar vofur á haflð flýja 
og öldur sig draga í djúpið blá — 
senda 'onum skvetti, skirpa svo á 'ann, 
skjóta sér frá þær vilji' ekki sjá 'annl 

S. S. 



V. 



JÓNAS GUÐLÁUGGSSON : SÓLNANNA SÓL 



SIGURÐUR SIGURÐSSON : NÓTTIN 

VIÐ SUNDID 
SÓLARLAG 



SÓLNANM 8ÓL — 

fÓLNANNA sórog lífs míns leiðarstjarna 
lýstu mér gegnum hugans niðamyrkurl 
kallaðu líf í klakabundna moldu, — 
kaliaðu líf í brjóstið vonasnauðal 

Láttu mig gleyma lífsins dægurstriti, 
láttu mig gleyma öllum heimsins kulda. 
Láttu mig gleyma Ijósi, degi og nóttu; 
— iáttu mig gleyma öllu nema þér! 

Láttu mig dreyma Edens undrareiti, 
angandi blóm i fögruip skógariundum, 
titrandi hljóma, — hörpu gullna strengi, 
hljóma, sem óma dýpst i þinni sál. 

Láttu mig þekkja alt þitt insta, dýpsta, 
alt sem að iireifir strengi sálar þinnar, 
alt sem að biður bergmáls þér í hjarta 
bláeyga mær, — eg skal það elska, dýrkal 

Sólnanna sól og lifs mins leiðarstjarna 
logaðu i sál og brendu í instu taugum. 
Láttu mig anda og lifa í birtu þinni, 
láttu mig deyja í þinum geislaörmuml 

J. G. 



NÓTTIN. 



EFUR sól hjá ægi, 
sígur höfgi yfir brá. 

Einu ijúflingslagi 

Ijóðar fugl og aldan blá. 

Þögla nótt, í þinum örmum 

þar er rótt og hvíld í hörmum 

hvíldir öllum oss. 

S. S. 

IjtLg eftir Sigfús Eiiianaoiu 



E 



Ylfi SUNDIB. 



I G sit i kvöld og sat i gær 
3^ við sundið, fram á nætur 
og hlýði er bylgjan blá og tær 
að bökkum fallast lætur — 

og hjartaslagið hinsta slær 
við hamrabúans fætur. 
Þá brosir máni, blærinn hlær^ 
en björk og víðir grætur. 

Eg horfi yfir hylinn blá, 

þótt hjartans lindin þomi ; 

þú hvarfst mér undir sól að sjá - 

með sólu rístu' að morgni I 

Irfiir efttr Sigíttfl Bfxian8<m. 



SÓLARLAG. 



I VERFURÐU, sól mín, af himinsins brún? 
Hvort ertu þreytt á að vaka? 
Hrímnóttin iikklæðir heiðgræn tún, 
ef þú hylur þig; hvar á að taka 
þitt Ijós og þinn yl, eða roðarún? 
Réttu mér geisla — og taktu þá aldrei til bakat 

Já, réttu mér hönd yfir haíið, sól, 
þinn hrynjandi lokk eftir öldum, 
og geislanna festi um bygð og bóll 
Brostu, mín sól, yfir skýjanna tjöldum. 
— Sælt er að blunda, í brekku' undir hól, 
í blænum, sem þú hefur yljað á vordrauma- 

kvöldum. 

Brostu mín sól, að eg syngi þér alt — 
ekki um sorg, heldur gleðina mínal 
Hefðirðu talið hvert tár, sem valt 

af titrandi krónum við brottför þina, 
þá hefðirðu aidrei — og aldrei þú skált, 
ylrikust sól meðal sólnanna, hætta að skína 1 

Sól stattu kyrl þó að kalli þig sær 
til hvílu — eg elska þig heitar. 
Þú blindar mín augu', en þú ert mér svo kær 
og eins hvort þú skín, eða bæn minni neitar. 
Eg sæki þér nær, þótt þú færir þig Qær — 
þótt þú fallir í djúpið mitt hjarta tii geisl- 

anna leitarl 
S. S. 

Xsff efUr imia Thonteinsaoa. 

